امریکا پرزیدنتی دونالد ترامپ جنوبی کره ایله حربی تعلیم‌لره سون قویا‌جاق‌لارینی، گله‌جکده ده امریکا حربچی‌لری‌نین بو اؤلکه‌دن چیخاریلاجاغینی آچیقلادی.
سنگاپوردا امریکا پرزیدنتی دونالد ترامپین شیما‌لی کره لیدری کیم جونگ اون ایله گؤروشون‌دن سونرا مطبوعات کنفرانسی کئچیریلدی.
امریکا پرزیدنتی شیما‌لی کره لیدرینه خالقی اوچون آیدین بیر گله‌جه‌یه یؤنلمیش ایلک جسور آددیمی آتدیغی اوچون تشککور ائتدی.
امریکانین شیما‌لی کره ایله یئنی بیر تاریخه، یئنی بیر صحیفه‌یه حاضیر اولدوغونو قئید ائدن ترامپ: "کئچمیش گلجیی معین ائتمک مجبوریتینده دئییل" دئدی.
ترامپ شیمالی کره لیدری کیم جونگی آغ ائوه دعوت ائتدیگینی، کیم جونگ ده بو دعوتی قبول ائتدیگینی ، اؤزونون ده بیر گون پپونگ یانگا گئتمه‌یه حاضر اولدوغونو سؤیله‌دی.
امریکا پرزیدنتی امریکا ایله جنوبی کره-نین بیرگه حربی تعلیم‌لرینه سون قویولاجاغینی، یئرسیز حربی تعلیم‌لره سون قویماق چوخ بویوک قناعت‌لره سبب اولاجاغینی بیلدیردی.
ترامپ کیم جونگ اون ون اساس راکت سیناق ساحه‌سینی باغلاماغی قبول ائتدیگینی ده آچیقلادی. ساحه‌نین هارادا اولدوغو باره‌ده معلومات وئرمه‌ین پرزیدنت کیم ایله تکبتک گؤروش‌دن سونرا رئال دییشیک‌لیک‌لرین مومکون اولدوغونو آنلادیغینی سؤیله‌دی.
